钦定古今图书集成/明伦汇编/宫闱典/第004卷 > 《汉宫春》何中
## 钦定古今图书集成/明伦汇编/宫闱典/第004卷 > 《汉宫春》何中

“君不见汉宫六六多佳丽，露花半染云裾翠。少翁招
得夫人魂，孤鸾夜啼月波坠。赵家姊妹专风流，双蛾
不识人生愁。芙蓉并蒂欹一朵，西风青鸟徒离忧。飞
龙翩翩上天去，云幕椒房土花雨。堕腻埋胭恨未消，
香魂尚寄寒茎舞。人间炎日焦众芳，肯随葵藿来倾
阳。柔情幽怨透地脉，烟帏寂寞彊成妆。谁吹旧曲缘
云切，寸寸婉婉应愁绝。”绿罗几叠御赐衣，红绡半点
守宫血。凄兮媚脸栖馀妍，遥忆羊车望幸年。至今一
片巫山雨，化为飞烟空潸然。故家陵苑孤云外，绿树
如云草如海。殷勤唯有虞美人，同向墙阴弄晴霭。